૨૦૧૧ની ૧૩ જુલાઈએ બ્લાસ્ટ થયા પહેલાં ઝવેરીબજારમાં ચાલવા માટે પણ જગ્યા નહોતી. લોકો ત્યાં ખરીદી કરવા આવે ત્યારે સામસામે અથડાતા હતા. ૨૦૧૧ની ૧૩ જુલાઈએ આતંકવાદીઓ દ્વારા મુંબઈમાં ત્રણ બૉમ્બધડાકા કરવામાં આવ્યા હતા, જેમાં પહેલો ધડાકો ઝવેરીબજારમાં થયો હતો. આ બ્લાસ્ટ સાંજે ૬.૫૪ વાગ્યે ઝવેરીબજારમાં પાર્ક કરવામાં આવેલી એક મોટરસાઇકલમાં થયો હતો. ત્રણે બ્લાસ્ટમાં લગભગ ૨૬ લોકોનાં મૃત્યુ થયાં હતાં અને ૧૩૦થી વધુ લોકો જખમી થયા હતા. એ બ્લાસ્ટ પછી આ વિસ્તારને નો પાર્કિંગ ઝોન બનાવવામાં આવ્યો અને એ પછી ઝવેરીબજારમાં જાણે કાગડા ઊડી રહ્યા હોય એવું વાતાવરણ જોવા મળી રહ્યું છે. બ્લાસ્ટ થયા પછી નો પાર્કિંગ ઝોન સાથે આ વિસ્તારમાં લગભગ ૪૬ ઘ્ઘ્વ્સ્ કૅમેરા બેસાડવામાં આવ્યા હતા, પરંતુ ધંધા પર એની ખાસ્સી અસર થતાં ત્યાંના વેપારીઓએ આ વિશે ઘણા પત્રો પ્રશાસનને લખ્યા છે. હજી પણ વેપારીઓ નો પાર્કિંગ ઝોન દૂર કરવા પ્રયત્નો કરી રહ્યા છે.